cyanic-selkie/wikianc huggingface dataset:
Ηρακλείδης ο Κώος
Στον Ηρακλείδη τον Κώο αποδίδουν πολλοί ιστορικοί ερευνητές τη συγγραφή διαφόρων έργων όπως την «Ιπποκράτεια Συλλογή», των «Προγνωστικών», μέρος των «Αφορισμών» κ.λπ.
Κατηγορία:Αρχαίοι Έλληνες ιατροί Κατηγορία:Αρχαίοι Κώοι
IPhone 5
Το iPhone 5 είναι έξυπνο τηλέφωνο της Apple Inc. Αποτελεί την 6η γενιά του iPhone, διαδέχοντας τα iPhone 4 όσο και iPhone 4S. Ανακοινώθηκε σε μία εκδήλωση της εταιρείας στις 12 Σεπτεμβρίου 2012, και στη συνέχεια κυκλοφόρησε στις 21 Σεπτεμβρίου 2012. Το iPhone 5 ήταν το πρώτο iPhone που ανακοινώθηκε τον Σεπτέμβριο και έθεσε μια τάση για επόμενες εκδόσεις iPhone. Ο σχεδιασμός του iPhone 5 χρησιμοποιήθηκε τρεις φορές, πρώτα με το ίδιο το iPhone 5 το 2012, στη συνέχεια με το 5S το 2013 και τέλος με το iPhone SE πρώτης γενιάς το 2016.
Το iPhone 5 παρουσίασε σημαντικές αλλαγές σχεδιασμού σε σύγκριση με τον προκάτοχό του. Αυτές περιελάμβαναν ένα αλουμινένιο σώμα το οποίο ήταν πιο λεπτό και ελαφρύτερο από τα προηγούμενα μοντέλα, μια ψηλότερη οθόνη 4 ιντσών με αναλογία διαστάσεων σχεδόν 16:9, ο επεξεργαστής Apple A6, η υποστήριξη LTE και το Lightning, μια νέα συμπαγής θύρα που αντικατέστησε τη θύρα 30-Pin που χρησιμοποιούσαν τα προηγούμενα μοντέλα iPhone. Αυτό ήταν το δεύτερο τηλέφωνο της Apple που περιελάμβανε την 8 MP κάμερα, η οποία παρουσιάστηκε για πρώτη φορά στο iPhone 4S.
Η Apple άρχισε να δέχεται προπαραγγελίες στις 14 Σεπτεμβρίου 2012, και ελήφθησαν πάνω από δύο εκατομμύρια μέσα σε 24 ώρες. Η αρχική ζήτηση για το iPhone 5 ξεπέρασε την προσφορά που ήταν διαθέσιμη κατά την κυκλοφορία στις 21 Σεπτεμβρίου 2012 και χαρακτηρίστηκε από την Apple ως «εντυπωσιακή». Ενώ οι αντιδράσεις για το iPhone 5 ήταν γενικά θετικές, οι καταναλωτές και οι κριτικοί παρατήρησαν προβλήματα υλικού, όπως μια μοβ απόχρωση στις φωτογραφίες και την εύθραυστο πίσω μέρος του τηλεφώνου. Ήταν επίσης ανάμεικτες λόγω της απόφασης της Apple να μεταβεί σε διαφορετική θύρα φόρτισης, καθώς η αλλαγή επηρέασε τη συμβατότητα του iPhone 5 με αξεσουάρ που κατά τα άλλα ήταν συμβατά με προηγούμενες συσκευές της σειράς.
Το iPhone 5 αποσύρθηκε επίσημα από την Apple στις 10 Σεπτεμβρίου 2013, με την ανακοίνωση των διαδόχων του, το iPhone 5S και το iPhone 5C. Το iPhone 5 έχει τη δεύτερη μικρότερη διάρκεια ζωής από οποιοδήποτε iPhone που έχει κατασκευαστεί ποτέ με μόνο δώδεκα μήνες παραγωγής, αγνοώντας την τυπική πρακτική της Apple να πωλεί ένα υπάρχον μοντέλο iPhone σε μειωμένη τιμή κατά την κυκλοφορία ενός νέου μοντέλου. Αυτό άλλαξε με το iPhone X, το οποίο είχε μόλις δέκα μήνες σε παραγωγή από τον Νοέμβριο του 2017 έως τον Σεπτέμβριο του 2018, και ξανασυνέβη με το iPhone XS που είχε δώδεκα μήνες από τον Σεπτέμβριο του 2018 έως τον Σεπτέμβριο του 2019.
Παραπομπές
Κατηγορία:IPhone Κατηγορία:IOS (Apple) Κατηγορία:Σελίδες με πηγές CS1 στα Ισπανικά (es)
Πανελλήνιο πρωτάθλημα ποδοσφαίρου ανδρών 1927-1928
Στο πρώτο Πανελλήνιο Πρωτάθλημα υπό την αιγίδα της ΕΠΟ μετείχαν οι πρωταθλητές των τριών ιδρυτικών ενώσεών της: ΕΠΣ Αθηνών, ΕΠΣ Πειραιώς και Ε.Π.Σ. Μακεδονίας. Άξιο αναφοράς είναι το γεγονός ότι δεν μετείχαν σε αυτό ο Ολυμπιακός, ο Παναθηναϊκός και η ΑΕΚ λόγω διαφωνίας τους με την ΕΠΟ, οι οποίοι στη συνέχεια ήρθαν σε μεταξύ τους συμφωνία δημιουργώντας το επονομαζόμενο ΠΟΚ. Πρωταθλητής αναδείχθηκε ο Άρης Θεσσαλονίκης.
Πρωταθλητής
Άρης Θεσσαλονίκης
Πρωτάθλημα ΕΠΣ Αθήνας
Μετά την αποχώρηση των ΠΑΟ και ΑΕΚ, μετείχαν μόνο 5 σύλλογοι, οι οποίοι έδωσαν προκριματικούς και τελικούς αγώνες, χωρίς να είναι ξεκάθαρο ακριβώς το σύστημα που εφαρμόστηκε. Το μόνο σίγουρο είναι πως μετά τους προκριματικούς προκρίθηκαν στον τελικό το Γουδί και ο Ατρόμητος όπου ο τελευταίος επικράτησε με σκορ 4-3 με ολική ανατροπή απ το 0-3 στο τέλος του α' ημιχρόνου.
Πρωτάθλημα ΕΠΣ Πειραιώς
Δεν είναι ξεκάθαρο το σύστημα διεξαγωγής, αλλά είναι γνωστό πως διεξήχθη τελικός αγώνας τον Μάιο του 1928, μεταξύ του Εθνικού και της Άμυνας, οι οποίοι φαίνεται πως αποτέλεσαν τα μόνα σωματεία του πρωταθλήματος, έπειτα της τιμωρίας και μη συμμετοχής του Ολυμπιακού. Ο τελικός αγώνας διεξήχθη την Κυριακή 13 Μαΐου 1928 στο Ποδηλατοδρόμιο Ν. Φαλήρου, όπου και ενώ ο Εθνικός προηγούνταν με 4-1, οι παίκτες της Άμυνας μη δεχόμενοι την ήττα δημιούργησαν επεισόδια με αποτέλεσμα να διακοπεί ο αγώνας. Η ΕΠΣΠ έπειτα τη διακοπή του τελικού αγώνα ανακήρυξε πρωταθλητή τον Εθνικό.
Τζέρεμι Ρένερ
Ο Τζέρεμι Ρένερ (Jeremy Lee Renner, 7 Ιανουαρίου 1971) είναι Αμερικανός ηθοποιός. Ο Ρένερ είναι γνωστός για τη συμμετοχή του στην ταινία της Κάθριν Μπίγκελοου The Hurt Locker που του χάρισε την πρώτη του υποψηφιότητα για Όσκαρ Α' Ανδρικού Ρόλου, καθώς και για τις ταινίες Επικίνδυνη Αποστολή – Πρωτόκολλο: Φάντασμα (Mission: Impossible – Ghost Protocol, 2011), Οι Εκδικητές (Marvel's The Avengers, 2012), Η Κληρονομιά του Μπορν (The Bourne Legacy, 2012) και Οδηγός Διαπλοκής (American Hustle). Κατά τη δεκαετία του 2000, ο ηθοποιός συμμετείχε τόσο σε ανεξάρτητες παραγωγές όπως οι ταινίες Dahmer (2002) και Neo Ned (2005), όσο και σε υπερπαραγωγές όπως οι ταινίες S.W.A.T.: Επίλεκτη Ομάδα Κρούσης (S.W.A.T., 2003), Η Δολοφονία του Τζέσε Τζέιμς από τον Δειλό Ρόμπερτ Φορντ (The Assassination of Jesse James by the Coward Robert Ford, 2007) και 28 Εβδομάδες Μετά (28 Weeks Later, 2007). Το 2010 έλαβε τη δεύτερη του υποψηφιότητα για βραβείο όσκαρ, αυτή τη φορά για Όσκαρ Β' Ανδρικού Ρόλου για τη συμμετοχή του στην ταινία The Town.
Παραπομπές
Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Αντιπτέριση στους Ευρωπαϊκούς Πανεπιστημιακούς Αγώνες 2012
Το τουρνουά αντιπτέρισης στους Ευρωπαϊκούς Πανεπιστημιακούς Αγώνες του 2012 έλαβε χώρα μεταξύ 12 και 17 Ιουλίου στο Δημοτικό Αθλητικό Κέντρο Ενσιναρέχο στο Ενσιναρέχο. Ο διαγωνισμός διεξήχθη σε μια περίοδο επτά ημερών και συνολικά 120 αθλητές διαγωνίστηκαν σε έξι αγωνίσματα: μονό ανδρών, μονό γυναικών, διπλό ανδρών, διπλό γυναικών, διπλό μικτό και μικτό ομαδικό.
Οκτώ χώρες από τις δώδεκα που συμμετείχαν κέρδισαν μετάλλια. Την πρώτη θέση κατέκτησε η Ρωσία με τρία χρυσά. Η Ρωσία συνέλεξε επίσης δύο ασημένια και δύο χάλκινα, στην κορυφή του πίνακα μεταλλίων με επτά συνολικά. Η Γερμανία τερμάτισε στη δεύτερη θέση, με δύο χρυσά, δύο ασημένια και τρία χάλκινα.
Από τα είκοσι πανεπιστήμια που συμμετείχαν έντεκα κέρδισαν μετάλλια. Τα περισσότερα μετάλλια κατέκτησε η ομάδα του Πανεπιστημίου του Ντούισμπουργκ-Έσσεν με τέσσερα συνολικά, δύο χρυσά, ένα ασημένιο και ένα χάλκινο. Στη δεύτερη θέση τερμάτισε το Κρατικό Πανεπιστήμιο του Νίζνι Νόβγκοροντ Νικολάι Λομπατσέφσκι με δύο χρυσά και ένα ασημένιο. Το Κρατικό Πανεπιστήμιο του Σαράτοφ κατέλαβε την τρίτη θέση με τέσσερα συνολικά μετάλλια, ένα χρυσό, ένα ασημένιο και δύο χάλκινα.
Κάτοχοι μεταλλίων
thumb|Η νικήτρια στο διπλό γυναικών και στο διπλό μικτό, Κιμ Μπος thumb|Ο χάλκινος στο διπλό μικτό, Ζεμπάστιαν Σούτλερ
Μετέχουσες χώρες
Συνολικά 12 χώρες διαγωνίστηκαν σε έξι διαφορετικά αγωνίσματα αντιπτέρισης στους Ευρωπαϊκούς Πανεπιστημιακούς Αγώνες 2012.
Μετέχοντα πανεπιστήμια
Συνολικά 20 πανεπιστήμια διαγωνίστηκαν σε έξι διαφορετικά αγωνίσματα αντιπτέρισης στους Ευρωπαϊκούς Πανεπιστημιακούς Αγώνες 2012.
Εξωτερικοί σύνδεσμοι
Αντιπτεριση Πανεπιστημιακους Αγωνες Κατηγορία:Πολυαθλητικές διοργανώσεις το 2012
1467 Μασόνα
Η Μασόνα (Mashona) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 8,57. Ανακαλύφθηκε το 1938 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από το όνομα της φυλής Σόνα της Ζιμπάμπουε.
Φυσικά χαρακτηριστικά
Η διάμετρος της Μασόνα δεν είναι γνωστή με κάποια ακρίβεια. Ο φασματικός τύπος της είναι GC (κατά Tholen). Η Μασόνα περιστρέφεται γύρω από τον εαυτό της μία φορά κάθε 9 ώρες και 46 λεπτά.
Εξωτερικοί σύνδεσμοι
Μασονα
Θαύμα στον πάγο
thumb|380px|Στιγμιότυπο από τον αγώνα. thumb|240px|Ο Μάικ Ερουζιόνε πέτυχε το νικητήριο τέρμα για τις Ηνωμένες Πολιτείες. Το «Θαύμα στον πάγο» ήταν ένας αγώνας χόκεϊ επί πάγου κατά τη διάρκεια της τελικής φάσης του τουρνουά ανδρών στους Χειμερινούς Ολυμπιακούς Αγώνες του 1980 στο Λέικ Πλάσιντ των Ηνωμένων Πολιτειών. Το παιχνίδι ανάμεσα στις Ηνωμένες Πολιτείες και τη Σοβιετική Ένωση έλαβε χώρα στο Ολίμπικ Σέντερ Αρίνα στις 22 Φεβρουαρίου 1980. Αν και οι Σοβιετικοί ήταν το μεγάλο φαβορί (είχαν κατακτήσει τέσσερα συνεχόμενα χρυσά μετάλλια από το 1964 έως και το 1976), οι Αμερικανοί έκαναν την έκπληξη και κέρδισαν με 4-3.
Ιστορικό
Οι δύο ομάδες ολοκλήρωσαν τη φάση των ομίλων αήττητες. Οι Αμερικανοί πήραν μερικά σημαντικά αποτελέσματα, όπως την ισοπαλία (2-2) με τους Σουηδούς και τη νίκη με 7-3 επί της Τσεχοσλοβακίας, η οποία θεωρείτο το δεύτερο φαβορί για την κατάκτηση του χρυσού μεταλλίου. Από την άλλη, οι Σοβιετικοί πέτυχαν το απόλυτο με πέντε νίκες σε ισάριθμα παιχνίδια και τερμάτισαν πρώτοι στον όμιλό τους.
Έτσι, και οι δύο προκρίθηκαν στον τελικό γύρο, όπου στο πρώτο παιχνίδι έπρεπε να αναμετρηθούν μεταξύ τους. Η πρώτη περίοδος έληξε με τις ομάδες ισόπαλες με 2-2, ενώ στη δεύτερη οι Σοβιετικοί πήραν το προβάδισμα με 3-2. Αν και όλα έδειχναν πως η Σοβιετική Ένωση θα κατακτούσε ένα ακόμα χρυσό μετάλλιο, οι Αμερικανοί πέτυχαν δύο τέρματα στην τρίτη και τελευταία περίοδο, άντεξαν μέχρι το τέλος στην πίεση των αντιπάλων τους και πήραν τη νίκη με 4-3. Δύο ημέρες αργότερα, οι Ηνωμένες Πολιτείες κέρδισαν και τους Φινλανδούς στο τελευταίο τους παιχνίδι και εξασφάλισαν το χρυσό. Η Σοβιετική Ένωση νίκησε τη Σουηδία, τερμάτισε στη δεύτερη θέση της βαθμολογίας και πήρε το ασημένιο μετάλλιο. Οι Σοβιετικοί ήταν τόσο αναστατωμένοι από την ήττα, που δεν κατέθεσαν τα μετάλλιά τους για να αναγραφούν πάνω τα ονόματά τους, όπως συνηθίζεται. Το αποτέλεσμα εξέπληξε τα μέσα ενημέρωσης, καθώς και ολόκληρη την κοινή γνώμη της χώρας.
Η νίκη αυτή έγινε μία από τις πιο εμβληματικές στιγμές των Αγώνων και του αθλητισμού των Ηνωμένων Πολιτειών. Στην ιστορία έμεινε και η τηλεοπτική περιγραφή των τελευταίων στιγμών του παιχνιδιού από τον Αλ Μάικλς του ABC, κατά την οποία ελάχιστα δευτερόλεπτα πριν τη λήξη αναφώνησε: "Πιστεύετε στα θαύματα; ΝΑΙ!". Το 1999, το «Sports Illustrated» ονόμασε το «Θαύμα στον πάγο» ως την κορυφαία αθλητική στιγμή του 20ού αιώνα. Επίσης, στα πλαίσια της εκατονταετηρίδας της το 2008, η Διεθνής Ομοσπονδία Χόκεϊ επί Πάγου (IIHF) ονόμασε το «Θαύμα στον Πάγο» ως την καλύτερη ιστορία του παγκοσμίου χόκεϊ επί πάγου των τελευταίων 100 ετών.
Εξωτερικοί σύνδεσμοι
Κατηγορία:Χειμερινοί Ολυμπιακοί Αγώνες 1980 Κατηγορία:Χόκεϊ επί πάγου
Παράδοξο της παντοδυναμίας
Το παράδοξο της παντοδυναμίας είναι μια οικογένεια παράδοξων τα οποία προκύπτουν με τη φιλοσοφική αναζήτηση της ιδιότητας της παντοδυναμίας, η οποία αποδίδεται στις δυτικές θρησκείες παραδοσιακά στον Θεό. Η παντοδυναμία φαίνεται να γεννά παράδοξα ακόμη και σε φιλόσοφους. Η ερώτηση συνήθως εκφράζεται με το παράδειγμα της πέτρας: μπορεί ο θεός να φτιάξει μια πέτρα τόσο μεγάλη που να μη μπορεί να τη σηκώσει; Το διακύβευμα αυτής της ερώτησης είναι πως αν ο θεός δεν είναι παντοδύναμος, τότε η έννοια του Θεού κατά τον παραδοσιακό θεϊσμό είναι λανθασμένη.
Tα παράδοξα
Το ερώτημα τυπικά εκφράζεται με το παράδειγμα της πέτρας, όμως μπορούν να υπάρξουν και άλλες μορφές του. Το τυπικό ερώτημα είναι: «Μπορεί ο θεός να φτιάξει μια πέτρα τόσο μεγάλη που να μη μπορεί να τη σηκώσει;» Εάν όχι, τότε δε μπορεί να δημιουργήσει τα πάντα, άρα πάλι η δύναμη του είναι περιορισμένη. Άλλες μορφές της ίδιας ερώτησης είναι αν μπορεί ένας τέτοιο Ον, όπως ο Θεός, να αλλάξει τους νόμους της λογικής ή των μαθηματικών. Μπορεί να υπάρχουν δυο παντοδύναμοι θεοί; Μπορεί ο θεός να αλλάξει το παρελθόν; Μπορεί ο Θεός να κάνει κάτι κακό;
Ιστορικές απαντήσεις
Στο παράδοξο της παντοδυναμίας, αποπειράθηκαν να απαντήσουν διάφοροι φιλόσοφοι στο παρελθόν. Ενώ η απάντηση του Καρτέσιου ήταν Ναι, παραδοσιακά οι θεολόγοι ακολουθούσαν τη λογική του Θωμά του Ακινάτη ο οποίος απάντησε πως Όχι. Η απάντηση του Καρτέσιου οδηγεί σε μια σειρά από άλλα παράδοξα και παραλογισμούς, με αποτέλεσμα σχεδόν κανένας άλλος φιλόσοφος ή θεολόγος να μην ακολουθήσει τη σκέψη του στο συγκεκριμένο θέμα. Ωστόσο ούτε η άρνηση του Ακινάτη δεν λύνει το πρόβλημα.
Σύγχρονες απαντήσεις
Σύμφωνα με τον υπάρχουν δυο κύριες απόπειρες απάντησης σήμερα: οι θεωρίες της δράσης και οι θεωρίες του αποτελέσματος.
Σύμφωνα με τις θεωρίες της δράσης, o παντοδύναμος θεός είναι ικανός να πραγματοποιεί τέλεια πράγματα, οπότε δεν μπορεί να πραγματοποιήσει ατελείς πράξεις. Αυτό συναντά την απάντηση με όνομα McEar, κατά την οποία αν ο παντοδύναμος κύριος McEar το μόνο που κάνει είναι να ξύνει το αυτί του, δεν είναι αποδεκτό ότι είναι παντοδύναμος Μια άλλη θεωρία δράσης η οποία προτάθηκε από τον Richard La Croix, είναι πως η ικανότητα για να πραγματοποιήσει τέτοιες παράδοξες πράξεις, είναι απλά προϋπόθεση για άλλο ον για να ονομαστεί παντοδύναμο. Όμως, αυτή η στρατηγική δεν αναλύει τον όρο της παντοδυναμίας και εν τέλει δεν απαντά την ερώτηση για την πέτρα.
Γενικά, υπάρχει συμφωνία ανάμεσα στους φιλόσοφους ότι διάφορα επιχειρήματα που βασίζονται σε θεωρίες δράσης δεν είναι ικανοποιητικά.
Πηγές
Κατηγορία:Σχολαστικισμός Κατηγορία:Θεολογία Κατηγορία:Φιλοσοφία της θρησκείας Κατηγορία:Παράδοξα Κατηγορία:Αθεϊσμός
Δισιλένιο
Το δισιλένιο ή τετραϋδρίδιο του διπυριτίου (αγγλικά: disilene) είναι ανόργανη ομοιοπολική χημική ένωση, που περιέχει πυρίτιο και υδρογόνο, και έχει μοριακό τύπο Si2H4, αν και παριστάνεται συχνά και με τον ημισυντακτικό τύπο SiH2SiH2. Αποτελεί το πυριτιούχο ανάλογο του αιθενίου. Τυπικά, η ονομασία δισιλένιο αναφέρεται ειδικότερα σε ένα πρωτοτροπικό ταυτομερές της ένωσης. Αποτελεί το απλούστερο σιλένιο, που με τη σειρά τους αποτελούν τα πυριτιούχα ανάλογα των αλκενίων. Σε μέρος της χημικής βιβλιογραφίας στα σιλένια συμπεριλαμβάνονται και ενώσεις που περιέχουν χημικούς δεσμούς Si=C.
Ο όρος δισιλένιο μπορεί, ακόμη να αναφέρεται, όχι μόνο στη «μητρική» ένωση, αλλά και σε άλλες «θυγατρικές» ενώσεις με γενικό τύπο SiR2=SiR2, όπου τα R, που δεν είναι αναγκαστικά τα ίδια, μπορεί να είναι υδρογόνο, αλογόνο, ή μονοσθενείς ανόργανες και οργανικές ρίζες. Επίσης δύο R μπορεί να αντικατασταθούν από μια δισθενή ρίζα, αντιστοίχως, σχηματίζοντας έτσι και ετεροκυκλικά δισιλένια.
Δεσμολογία και ιδιότητες
Το μόριο του δισιλενίου περιέχει ένα διπλό δεσμό Si=Si και τέσσερεις (4) ισοδύναμους δεσμούς Si-H. Αντίθετα από το αιθένιο, το δισιλένιο είναι κινητικά ασταθές, εξαιτίας αντίδρασης ταυτομερισμού μεταξύ δύο (2) σχεδόν ισότιμων ενεργειακά ταυτομερών: του (μ2-Η)δισιλένιου και του δισιλανυλιδένιου.
Οργανοδισιλένια
Δισιλένια με στερεοχημικά ογκώδεις υποκαταστἀτες είναι απομονώσιμα και έχουν καλά χαρακτηριστεί, αν και (προς το παρόν) έχουν κυρίως ακαδημαϊκό ενδιαφέρον. Το πρώτο σταθεροποιημένο διλένιο ήταν το τετραμεσιτυλοδισιλένιο [ (C6H2Me3)2Si=(C6H2Me3)2. Το μήκος δεσμού Si=Si σε αυτό το μόριο είναι 215 pm, δηλαδή περίπου 10% βραχύτερο από το τυπικό μήκος απλού δεσμού Si-Si. Η ομάδα ατόμων Si2C4 είναι σχεδόν ομοεπίπεδη. Αυτά τα χημικά είδη (δηλαδή τα δισιλένια) παράγονται τυπικά με αναγωγή των αντίστοιχων διαλοσιλανίων. Για παράδειγμα:
Μια εναλλακτική μέθοδος περιλαμβάνει φωτόλυση των αντίστοιχων τρισιλιρανίων. Όταν οι υποκαταστάτες δεν είναι ογκώδεις, τότε προκύπτουν παραπροϊόντα από κυκλικά ή και πολυμερικά πολυσιλάνια.
Σύμφωνα με μια μελέτη παρασκευάστηκε ένα δισιλένιο με ενδομοριακό ζευγάρωμα διβρωμοσιλανίου με γραφιτικό κάλιο (KC8). Ο διπλός δεσμός σε αυτήν την ένωση μετρήθηκε (με κρυσταλλογραφία ακτίνων X) σε 227 pm και οι trans γωνίες κάμψης μετρήθηκαν 33° και 31°: Επιπρόσθετα σε αυτό, οι υποκαταστάτες γύρω από το δεσμό Si-Si περιστράφηκαν κατά 43°. Το δισιλένιο (αυτό) ισομερίζεται σε μια τετρακυκλική ένωση όταν θερμανθεί στους 110°C σε ξυλένιο, αποδίδοντας την ενέργεια παραμόρφωσής της.
Βαλπροϊκό οξύ
Οι συχνές ανεπιθύμητες ενέργειες του βαλπροϊκού περιλαμβάνουν ναυτία, έμετο, υπνηλία και ξηροστομία. Σοβαρές ανεπιθύμητες ενέργειες μπορεί να περιλαμβάνουν ηπατική ανεπάρκεια και συνεπώς συνιστάται τακτική παρακολούθηση των ηπατικών ενζύμων. Άλλοι σοβαροί κίνδυνοι περιλαμβάνουν παγκρεατίτιδα και αυξημένο κίνδυνο αυτοκτονίας. Το βαλπροϊκό είναι γνωστό ότι προκαλεί σοβαρές ανωμαλίες στα μωρά εάν ληφθεί κατά τη διάρκεια της εγκυμοσύνης, και ως εκ τούτου δεν συνιστάται συνήθως σε γυναίκες σε αναπαραγωγική ηλικία που έχουν ημικρανίες.
Το βαλπροϊκό οξυ δημιουργήθηκε για πρώτη φορά το 1881 και τέθηκε σε ιατρική χρήση το 1962. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας και διατίθεται ως γενόσημο φάρμακο. Διατίθεται στο εμπόριο με την εμπορική επωνυμία Depakine, μεταξύ άλλων. Το 2017, ήταν το 126ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από πέντε εκατομμύρια συνταγές.
Ιατρικές χρήσεις
Χρησιμοποιείται κυρίως για τη θεραπεία της επιληψίας και της διπολικής διαταραχής. Χρησιμοποιείται επίσης για την πρόληψη ημικρανίας.
Επιληψία
Το βαλπροϊκό έχει ευρύ φάσμα αντιεπιληπτικής δραστηριότητας, αν και χρησιμοποιείται κυρίως ως θεραπεία πρώτης γραμμής για τουςτονικοκλονικούς σπασμούς, τις αφαιρετικές κρίσεις και τους μυοκλονικούς σπασμούς και ως θεραπεία δεύτερης γραμμής για εστιακές επιληπτικές κρίσεις και βρεφικούς σπασμούς. Έχει επίσης χορηγηθεί με επιτυχία ενδοφλεβίως για τη θεραπεία της επιληπτικής κατάστασης.
Ψυχική ασθένεια
Τα προϊόντα βαλπροϊκού χρησιμοποιούνται επίσης για τη θεραπεία μανιακών ή μικτών επεισοδίων διπολικής διαταραχής.
Σύνδρομο ντοπαμίνης
Με βάση πέντε αναφορές περιπτώσεων, το βαλπροϊκό οξύ μπορεί να έχει αποτελεσματικότητα στον έλεγχο των συμπτωμάτων του συνδρόμου της ντοπαμίνης, που προκύπτουν από τη θεραπεία της νόσου του Πάρκινσον με λεβοντόπα.
Ημικρανίες
Το βαλπροϊκό χρησιμοποιείται επίσης για την πρόληψη των ημικρανίων. Επειδή αυτό το φάρμακο μπορεί να είναι δυνητικά επιβλαβές για το έμβρυο, το βαλπροϊκό θα πρέπει να λαμβάνεται υπόψη για όσες σκέφτονται να μείνουν έγκυες μόνο αφού έχουν συζητηθεί οι κίνδυνοι.
Άλλες
Το φάρμακο έχει δοκιμαστεί για τη θεραπεία του AIDS και του καρκίνου, λόγω της ανασταλτικής δράσης της στη δεακετυλάση της ιστόνης.
Παρενέργειες
Οι πιο κοινές παρενέργειες περιλαμβάνουν:
Σοβαρές παρενέργειες περιλαμβάνουν: Το βαλπροϊκό οξύ έχει προειδοποίηση μαύρου κουτιού για ηπατοτοξικότητα, παγκρεατίτιδα και ανωμαλίες του εμβρύου.
Υπάρχουν ενδείξεις ότι το βαλπροϊκό οξύ μπορεί να προκαλέσει πρόωρη οστεοποίηση της αναπτυξιακής πλάκας σε παιδιά και εφήβους, με αποτέλεσμα μειωμένο ύψος. Το βαλπροϊκό οξύ μπορεί επίσης να προκαλέσει μυδρίαση, διαστολή των οφθαλμικών κορών. Υπάρχουν στοιχεία που δείχνουν ότι το βαλπροϊκό οξύ μπορεί να αυξήσει την πιθανότητα συνδρόμου πολυκυστικών ωοθηκών (PCOS) σε γυναίκες με επιληψία ή διπολική διαταραχή. Μελέτες έχουν δείξει ότι αυτός ο κίνδυνος PCOS είναι υψηλότερος σε γυναίκες με επιληψία σε σύγκριση με εκείνες με διπολική διαταραχή. Η αύξηση βάρους είναι επίσης δυνατή.
Εγκυμοσύνη
Το βαλπροϊκό προκαλεί γενετικές ανωμαλίες. Η έκθεση κατά τη διάρκεια της εγκυμοσύνης σχετίζεται με περίπου τρεις φορές περισσότερες ανωμαλίες ως συνήθως, κυρίως δισχιδή ράχη με τους κινδύνους να σχετίζονται με την ισχύ του φαρμάκου που χρησιμοποιείται και τη χρήση περισσότερων από ενός φαρμάκων. Πιο σπάνια, με πολλές άλλες ανωμαλίες αναπτύσσεται το «σύνδρομο του βαλπροϊκού». Τα χαρακτηριστικά αυτού του συνδρόμου βαλπροϊκού περιλαμβάνουν τα χαρακτηριστικά προσώπου που τείνουν να εξελίσσονται με την ηλικία, όπως μέτωπο σε σχήμα τριγώνου, ψηλό μέτωπο με διμερή στένωση, επικάνθιες πτυχές, μέση ανεπάρκεια των φρυδιών, επίπεδη ρινική γέφυρα, ευρεία ρινική ρίζα, ρηχό φίλτρο, μακρύ άνω χείλος και λεπτό περιθώριο χείλους, παχύ κάτω χείλος και μικρό μειωμένο στόμα Ενώ η αναπτυξιακή καθυστέρηση συνήθως σχετίζεται με αλλοιωμένα φυσικά χαρακτηριστικά ( δυσμορφικά χαρακτηριστικά ), αυτό δεν συμβαίνει πάντα.
Τα παιδιά των μητέρων που λαμβάνουν βαλπροϊκό κατά τη διάρκεια της εγκυμοσύνης διατρέχουν κίνδυνο χαμηλότερου IQ. Η χρήση βαλπροϊκού κατά τη διάρκεια της εγκυμοσύνης έχει συσχετιστεί με σημαντικά υψηλότερη πιθανότητα αυτισμού στους απογόνους. Μια μελέτη του 2005 διαπίστωσε ότι τα ποσοστά αυτισμού στα παιδιά που εκτέθηκαν σε βαλπροϊκό νάτριο πριν από τη γέννηση στην κοόρτη που μελετήθηκε ήταν 8,9%. Η φυσιολογική συχνότητα εμφάνισης αυτισμού στο γενικό πληθυσμό εκτιμάται σε λιγότερο από ένα τοις εκατό. Μια μελέτη του 2009 διαπίστωσε ότι τα 3χρονα παιδιά εγκύων γυναικών που έλαβαν βαλπροϊκό είχαν IQ εννέα βαθμούς χαμηλότερο από εκείνο μιας καλά αντιστοιχισμένης ομάδας ελέγχου. Ωστόσο, απαιτείται περαιτέρω έρευνα σε μεγαλύτερα παιδιά και ενήλικες.
Το βαλπροϊκό νάτριο έχει συσχετιστεί με τη σπάνια παροξυσμική τονική αύξηση της παιδικής ηλικίας, επίσης γνωστή ως σύνδρομο Ouvrier-Billson, από την παιδική ηλικία ή την έκθεση του εμβρύου. Αυτή η πάθηση επιλύθηκε μετά τη διακοπή της θεραπείας με βαλπροϊκό.
Οι γυναίκες που σκοπεύουν να μείνουν έγκυες πρέπει να στραφούν σε διαφορετικό φάρμακο, εάν είναι δυνατόν, ή να μειώσουν τη δόση του βαλπροϊκού. Οι γυναίκες που μένουν έγκυες ενώ λαμβάνουν βαλπροϊκό πρέπει να προειδοποιούνται ότι προκαλεί γενετικές ανωμαλίες και γνωστική εξασθένηση στα νεογέννητα, ειδικά σε υψηλές δόσεις (αν και μερικές φορές το βαλπροϊκό είναι το μόνο φάρμακο που μπορεί να ελέγξει τις επιληπτικές κρίσεις και οι επιληπτικές κρίσεις κατά την εγκυμοσύνη θα μπορούσαν να έχουν ακόμη χειρότερες συνέπειες). Μελέτες έχουν δείξει ότι η λήψη φολικού οξέος μπορεί να μειώσει τον κίνδυνο συγγενών ανωμαλιών του νευρικού σωλήνα. Η χρήση βαλπροϊκού για ημικρανία ή διπολική διαταραχή κατά τη διάρκεια της εγκυμοσύνης αντενδείκνυται στην ΕΕ και τα φάρμακα δεν συνιστώνται για την επιληψία κατά τη διάρκεια της εγκυμοσύνης, εκτός εάν δεν υπάρχει διαθέσιμη άλλη αποτελεσματική θεραπεία.
Αντενδείξεις
Οι αντενδείξεις περιλαμβάνουν:
Υπερδοσολογία και τοξικότητα
Υπερβολικές ποσότητες βαλπροϊκού οξέος μπορεί να οδηγήσουν σε υπνηλία, τρόμο, λήθαργο, αναπνευστική καταστολή, κώμα, μεταβολική οξέωση και θάνατο. Γενικά, οι συγκεντρώσεις βαλπροϊκού οξέος στον ορό ή στο πλάσμα κυμαίνονται από 20–100 mg / l κατά τη διάρκεια ελεγχόμενης θεραπείας, αλλά μπορεί να φτάσει τα 150-1500 mg / l μετά από οξεία δηλητηρίαση. Η παρακολούθηση των επιπέδων στον ορό συχνά πραγματοποιείται χρησιμοποιώντας εμπορικές τεχνικές ανοσοδοκιμασίας, αν και ορισμένα εργαστήρια χρησιμοποιούν αέρια ή υγρή χρωματογραφία. Σε αντίθεση με άλλα αντιεπιληπτικά φάρμακα, προς το παρόν υπάρχουν λίγες ευνοϊκές ενδείξεις για παρακολούθηση των θεραπευτικών φαρμάκων στο σάλιο. Τα επίπεδα βαλπροϊκού οξέος στους σιελογόνους συσχετίζονται ελάχιστα με τα επίπεδα του ορού, εν μέρει λόγω του χαρακτήρα ασθενούς οξέως του βαλπροϊκού οξέος (p K a 4,9).
Σε σοβαρές δηλητηρίαση, η αιμοκάθαρση ή αιμοδιήθηση μπορεί να είναι ένα αποτελεσματικό μέσο επίσπευσης της απομάκρυνσης του φαρμάκου από το σώμα. Θα πρέπει να δοθεί υποστηρικτική θεραπεία σε όλους τους ασθενείς που παρουσιάζουν υπερβολική δόση και θα πρέπει να παρακολουθείται η παραγωγή ούρων. Η συμπληρωματική L- καρνιτίνη ενδείκνυται σε ασθενείς με οξεία υπερδοσολογία και επίσης προφυλακτικά  σε ασθενείς υψηλού κινδύνου. Η ακετυλο- <small id="mwAek">L- καρνιτίνη μειώνει την υπεραμμωνιαιμία λιγότερο σημαντικά από την L- καρνιτίνη.
Φαρμακοδυναμική
Αν και ο μηχανισμός δράσης του βαλπροϊκού δεν είναι πλήρως κατανοητός, παραδοσιακά, το αντισπασμωδικό αποτέλεσμα έχει αποδοθεί στον αποκλεισμό των τασεοελεγχόμενων διαύλων νατρίου και στα αυξημένα επίπεδα εγκεφάλου γάμμα-αμινοβουτυρικού οξέος (GABA). Το GABAεργικό αποτέλεσμα πιστεύεται επίσης ότι συμβάλλει στις αντι-μανιακές ιδιότητες του βαλπροϊκού. Σε ζώα, το βαλπροϊκό νάτριο αυξάνει τα εγκεφαλικά και παρεγκεφαλιδικά επίπεδα του ανασταλτικού συναπτικού νευροδιαβιβαστή, GABA, πιθανώς αναστέλλοντας τα αποικοδομητικά ένζυμα του GABA, όπως τη GABA τρανσαμινασάση, την ηλεκτρική-ημι-αλδεϋδη αφυδρογονάση και αναστέλλοντας την επαναπρόσληψη του GABA από τους νευρώνες.
Η πρόληψη της υπερδιεγερτικότητας των νευρικών κυττάρων που προκαλείται από νευροδιαβιβαστές, μέσω των διαύλων Kv7.2 και του AKAP5, μπορεί επίσης να συμβάλει στον μηχανισμό δράσης. Επίσης, έχει αποδειχθεί ότι προστατεύει από την επαγόμενη από την επιληψία μείωση της τριφωσφορικής φωσφατιδυλινοσιτόλης (3,4,5) ( PIP3 ) ως δυνητικού θεραπευτικού μηχανισμού.
Έχει επίσης αποτελέσματα αναστολής της δεακετυλάσης της ιστόνης. Η αναστολή της αποακετυλάσης της ιστόνης, με την προώθηση περισσότερων μεταγραφικά ενεργών δομών χρωματίνης, πιθανώς αποτελεί τον επιγενετικό μηχανισμό για τη ρύθμιση πολλών από τα νευροπροστατευτικά αποτελέσματα που αποδίδονται στο βαλπροϊκό οξύ. Τα ενδιάμεσα μόρια που μεσολαβούν σε αυτά τα αποτελέσματα περιλαμβάνουν τους VEGF, BDNF και GDNF.
Ενδοκρινικές δράσεις
Το βαλπροϊκό οξύ έχει βρεθεί ότι είναι ανταγωνιστής των υποδοχέων ανδρογόνων και προγεστερόνης, και ως εκ τούτου ως μη στεροειδές αντιανδρογόνο και αντιπρογεστογόνο, σε συγκεντρώσεις πολύ χαμηλότερες από τα θεραπευτικά επίπεδα ορού. Επιπλέον, το φάρμακο έχει αναγνωριστεί ως ισχυρός αναστολέας αρωματάσης και καταστέλλει τις συγκεντρώσεις οιστρογόνων. Αυτές οι ενέργειες είναι πιθανό να εμπλέκονται στις αναπαραγωγικές ενδοκρινικές διαταραχές που παρατηρούνται με τη θεραπεία με βαλπροϊκό οξύ.
Το βαλπροϊκό οξύ έχει βρεθεί ότι διεγείρει άμεσα τη βιοσύνθεση των ανδρογόνων στις γονάδες μέσω της αναστολής των αποακετυλασών της ιστόνης και έχει συσχετιστεί με υπερανδρογονισμό σε γυναίκες και αυξημένα επίπεδα 4-ανδροστενεδιόνης στους άνδρες. Υψηλά ποσοστά συνδρόμου πολυκυστικών ωοθηκών και εμμηνορροϊκών διαταραχών έχουν επίσης παρατηρηθεί σε γυναίκες που έλαβαν βαλπροϊκό οξύ.
Μεταβολισμός
Η συντριπτική πλειονότητα του μεταβολισμού του βαλπροϊκού γίνεται στο ήπαρ. Σε ενήλικες ασθενείς που λαμβάνουν μόνο βαλπροϊκό, το 30-50% της χορηγούμενης δόσης απεκκρίνεται στα ούρα ως συζευμένο γλυκουρονίδιο. Η άλλη σημαντική οδός στο μεταβολισμό του βαλπροϊκού είναι η μιτοχονδριακή β-οξείδωση, η οποία συνήθως αντιπροσωπεύει πάνω από το 40% της χορηγούμενης δόσης. Συνήθως, λιγότερο από το 20% της χορηγούμενης δόσης αποβάλλεται με άλλους οξειδωτικούς μηχανισμούς. Λιγότερο από το 3% της χορηγούμενης δόσης βαλπροϊκού απεκκρίνεται αμετάβλητο (δηλαδή, ως βαλπροϊκό) στα ούρα.
Το βαλπροϊκό είναι γνωστό ότι μεταβολίζεται από τα ένζυμα του κυτοχρώματος P450 : CYP2A6, CYP2B6, CYP2C9 και CYP3A5. Είναι επίσης γνωστό ότι μεταβολίζεται από τα ένζυμα UDP-γλυκουρονυλοτρανσφεράσης : UGT1A3, UGT1A4, UGT1A6, UGT1A8, UGT1A9, UGT1A10, UGT2B7 και UGT2B15. Μερικοί από τους γνωστούς μεταβολίτες του βαλπροϊκού από αυτά τα ένζυμα και μη χαρακτηρισμένα ένζυμα περιλαμβάνουν τα: 2-εν-βαλπροϊκό οξύ, 3Ζ-εν-βαλπροϊκό οξύ, 3Ε-εν-βαλπροϊκό οξύ, 4-εν-βαλπροϊκό οξύ, β-Ο-γλυκουρονίδιο βαλπροϊκού οξέος, 3-οξοπροπροϊκό οξύ, 3-υδροξυβαλπροϊκό οξύ, 4-υδροξυβαλπροϊκό οξύ, 5-υδροξυβαλπροϊκό οξύ και βαλπροϋλ-CοΑ, μεταξύ άλλων.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Ηπατοτοξίνες Κατηγορία:Καρβονικά οξέα Κατηγορία:Αντιεπιληπτικά Κατηγορία:Ψυχοτρόπες ουσίες Κατηγορία:Λιπαρά οξέα
2652 Γιαμπουούτι
Ο Γιαμπουούτι (Yabuuti) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1953 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιάπωνα ιστορικού της επιστήμης Γιαμπουούτσι Κιγιόσι (薮内 清, 1906-2000).
Φυσικά χαρακτηριστικά
Τα φυσικά χαρακτηριστικά του Γιαμπουούτι είναι άγνωστα.
Εξωτερικοί σύνδεσμοι-πηγές
Γιαμπουουτι
Πλείσταρχος
Ο Πλείσταρχος (... - 459 π.Χ.) ήταν βασιλιάς της Σπάρτης (480-459 π.Χ.). Διαδέχτηκε στο αξίωμα τον πατέρα του Λεωνίδα Α' αμέσως μετά το θάνατο αυτού στις Θερμοπύλες, αλλά ουσιαστικά βασίλεψε ελάχιστα. Ως νήπιο επιτροπευόταν στο θρόνο από τον εξάδελφό του Παυσανία και λίγο καιρό αφότου ενηλικιώθηκε (άγνωστο πότε ακριβώς) πέθανε τo 458/459 απρόσμενα και κάτω από αδιευκρίνιστες συνθήκες.
Οικογένεια και δυναστείες
Ο πατέρας του Πλειστάρχου, ο στρατηγός Λεωνίδας Α', ήταν ένα από τα 4 παιδιά που είχε αποκτήσει με δύο γάμους ο πατέρας του βασιλιάς  Αναξανδρίδας Β' και αυτό περιέπλεξε πολλά ζητήματα διαδοχής που αφορούσαν και τον Πλείσταρχο. Συγκεκριμένα, ο Αναξανδρίδας Β' φέρεται να πιέστηκε από τους εφόρους να χωρίσει την άτεκνη γυναίκα του, που ήταν και ανιψιά του,  και να ξαναπαντρευτεί με νεότερη ώστε να αποκτήσει απογόνους. Εκείνος δέχτηκε να αποκτήσει δεύτερη σύζυγο υπό τον όρο να μη χωρίσει την πρώτη. Όμως οι δύο γυναίκες σύμφωνα με όσα καταγράφει η ιστορία, φαίνεται πως κατά σύμπτωση έμειναν έγκυες σχεδόν ταυτόχρονα. Πρώτη πάντως γέννησε η δεύτερη και νεότερη σύζυγος, με την οποία ο Αναξανδρίδας Β' απέκτησε τον Κλεομένη Α', ο οποίος ως πρωτότοκος είχε και τα δικαιώματα στη διαδοχή του θρόνου. Λίγους μήνες μετά φέρεται να γέννησε η πρώτη του σύζυγός του, τον Δωριέα και  λίγο αργότερα  γεννήθηκαν -πάλι από την πρώτη σύζυγο- ο Λεωνιδας Α' και ο Κλεόμβροτος. Υπάρχει πάντως και η εκδοχή ότι ναι μεν τα παιδιά γεννήθηκαν με αυτή τη σειρά, αλλά όχι απαραίτητα από δύο επίσημους γάμους και ίσως όχι απαραιτήτως από τις δύο συγκεκριμένες συζύγους που θέλει η επίσημη ιστορία.
Η βασιλεία του Κλεομένη Α' υπήρξε θυελλώδης και, κατά πολλούς, εξαιρετικά ενδιαφέρουσα. Τα τελευταία χρόνια όμως ο βασιλιάς φέρεται να παρουσίασε μια πιο σοβαρή διανοητική διαταραχή και οι Σπαρτιάτες τον χαρακτήριζαν πλέον δημοσίως μισότρελο και επικίνδυνο. Το 490 π.Χ. τον εξόρισαν για να απαλλαγούν από τις ενέργειές του, αλλά αναγκάστηκαν να τον ξαναδεχτούν γιατί έμαθαν ότι συνάθροιζε στρατό εναντίον τους. Τα τρία ετεροθαλή αδέλφια του τον έκλεισαν αμέσως στη φυλακή, και μάλιστα σιδηροδέσμιο, όπου λίγες ημέρες αργότερα βρέθηκε νεκρός και ο Ηρόδοτος αναφέρει ότι η επίσημη εκδοχή ήταν της αυτοκτονίας.
Με το θάνατο του Λεωνίδα Α', βασιλιάς ανακηρύχθηκε ο μοναδικός γιος του, ο Πλείσταρχος, αλλά καθώς δεν μπορούσε να ήταν τότε παραπάνω από 7 ετών, επιτροπεύθηκε κατ’ αρχήν από τον θείο του Κλεόμβροτο. Ο Κλεόμβροτος όμως σκοτώθηκε λίγους μήνες μετά τον Λεωνίδα Α' και ο Δωριεύς, ο άλλος αδελφός τους, ήταν κι εκείνος νεκρός από χρόνια. Κατά συνέπεια, ένας από τους δύο γιους του Κλεομβρότου, ο στρατηγός Παυσανίας, που ήταν και εξάδελφος του Πλειστάρχου, ανέλαβε την αντιβασιλεία και τη θέση του επιτρόπου του Πλειστάρχου.
Ο Πλείσταρχος πέθανε περίπου 29 ετών αλλά η ιστορία δεν έχει καταγράψει κάποιες ενέργειές του, ώστε να γνωρίζουμε τα έργα του στο σύντομο έστω διάστημα της βασιλείας του, που πάντως λογικά δεν μπορεί να διάρκεσε λιγότερο από 9 χρόνια. Επίσης δεν κατέγραψε ούτε τα αίτια του θανάτου του. Τον διαδέχθηκε ο γιος του στρατηγού Παυσανία Πλειστοάνακτας που ήταν επίσης ανήλικος και έπρεπε να επιτροπεύεται. Κηδεμόνας και αντιβασιλέας κατά κάποιον τρόπο, ορίστηκε πάλι ένας γιος του Κλεομβρότου, ο στρατηγός Νικομήδης.
Παραπομπές
Κατηγορία:Βασιλείς της αρχαίας Σπάρτης
Ρόμπερτ Μπάκνερ
Ο Ρόμπερτ Μπάκνερ (αγγλικά: Robert Buckner, 28 Μαΐου 1906 - Αύγουστος 1989) ήταν Αμερικανός σεναριογράφος, παραγωγός και συγγραφέας μικρών ιστοριών. Σπούδασε στο Πανεπιστήμιο της Βιρτζίνια, στο Πανεπιστήμιο του Εδιμβούργου και στο École Polytechnique του Παρισιού, και με αυτά τα εφόδια πήγε στο Χόλιγουντ. Ωστόσο, το εργασιακό του βιογραφικό ήταν ποικίλο: υπήρξε καθηγητής της Αγγλικής, κούριερ, ξεναγός, μέχρι και συγγραφέας της Daily Mail κ.ά. Μετά τη μακρά παραμονή του στη Μεγάλη Βρετανία, επέστρεψε στις ΗΠΑ και ασχολήθηκε με εκδόσεις και διαφημιστικά γραφεία. Παράλληλα, έγραφε και σενάριο για το Μπρόντγουεϊ, μικρές ιστορίες, άρθρα.
Κάντερμπερι
Το Κάντερμπερι ή εξελληνισμένα Καντουαρία και Καντερβουρία (αγγλικά: Canterbury, ) είναι η κυριότερη πόλη της κομητείας του Κεντ στη νοτιοανατολική Αγγλία. Στεγάζει την έδρα της Αρχιεπισκοπής του Καντέρμπερι, κεφαλής της Εκκλησίας της Αγγλίας. Κατοικείται από περίπου 67.000 άτομα και απέχει 85 χιλιόμετρα από το Λονδίνο.
Μεγάλη Δούκισσα Μαρία Πάβλοβνα της Ρωσίας (1786-1859)
Η Μαρία Πάβλοβνα (ρωσ. Мария Павловна, 16 Φεβρουαρίου 1786 [ Π.Η. 5 Φεβρουαρίου] - 23 Ιουνίου 1859) από τον Οίκο του Σ.Χ.Γκόττορπ ήταν μεγάλη δούκισσα της Ρωσίας και με τον γάμο της έγινε μεγάλη δούκισσα της Σαξονίας-Βαϊμάρης-Άιζεναχ.
Βιογραφία
Ήταν η τρίτη κόρη του Παύλου της Ρωσίας και της Σοφίας Δωροθέας (Μαρίας Φιόντοροβνας), κόρης του Φρειδερίκου Β΄ Ευγένιου της Βυρτεμβέργης.
Οικογένεια
Παντρεύτηκε το 1804 τον Κάρολο Φρειδερίκο της Σαξονίας-Βαϊμάρης-Άιζεναχ και είχε τέκνα:
Παραπομπές
Κατηγορία:Οίκος του Σλέσβιχ-Χόλσταϊν-Γκόττορπ Κατηγορία:Ρώσοι ευγενείς Κατηγορία:Μεγάλες Δούκισσες της Ρωσίας Κατηγορία:Πριγκίπισσες της Σαξονίας-Βαϊμάρης-Άιζεναχ
Μαρία Παύλοβνα της Ρωσίας
Με το όνομα αυτό υπάρχουν τα εξής πρόσωπα:
Ρεγγίνα (αποσαφήνιση)
Το όνομα Ρεγγίνα (Regina) είναι λατινικής προέλευσης και σημαίνει βασίλισσα (αποδίδεται στα ελληνικά ως Ρήγαινα). Μπορεί να αναφέρεται στα παρακάτω:
Άλλες χρήσεις
Κατηγορία:Γυναικεία ελληνικά ονόματα
Αλέξιος Ραούλ
Ο Αλέξιος Ραούλ (Ἀλέξιος Ῥαούλ) (απεβ. γύρω στο 1258) ήταν Ρωμαίος αριστοκράτης και στρατηγός της Αυτοκρατορίας της Νίκαιας. Είχε τον τίτλο του πρωτοβεστιαρίου κατά τη διάρκεια της βασιλείας του Αυτοκράτορα Ιωάννη Γ΄ Βατάτζη.
Βιογραφία
Ο Αλέξιος Ραούλ ήταν γόνος μιας εύπορης αριστοκρατικής οικογένειας με πολλά κτήματα γύρω από τη Σμύρνη και γιος του σεβαστού Κωνσταντίνου Ραούλ, ο οποίος είχε παίξει κάποιο ρόλο στην αναρρίχηση στον θρόνο του Αλεξίου Γ΄ Αγγέλου. Έγινε συγγενής του αυτοκράτορα Ιωάννη Γ΄ Βατάτζη, αφού παντρεύτηκε την ανιψιά του. Ο Αλέξιος και η ανιψιά τού Βατάτζη απέκτησαν μαζί τέσσερις γιους, τρεις από τους οποίους είναι γνωστοί, τον Ιωάννη, τον Μανουήλ τον Ισαάκιο, και μια κόρη.
Επί Βατάτζη, ο Αλέξιος διορίσθηκε στο βαθμό του πρωτοβεστιάριου και του δόθηκε η διοίκηση των στρατευμάτων στην Μακεδονία. Το 1242 συνόδευσε τον Ρωμαίο Αυτοκράτορα στην εκστρατεία του κατά του ηγεμόνα της Θεσσαλονίκης, Ιωάννη Κομνηνού Δούκα. Εμφανίζεται και πάλι το 1252, κατά τη διάρκεια των πολέμων του Ιωάννη Γ΄ εναντίον του δεσπότη της Ηπείρου Μιχαήλ Β΄. Μετά τη σύναψη συνθήκης ειρήνης, ο Αλέξιος προφανώς παρέμεινε στην Ευρώπη, μαζί με τον Μιχαήλ Παλαιολόγο (μέλλοντα Αυτοκράτορα) στα Βοδενά, για τη φύλαξη των οδών προσεγγίσεων προς τη Θεσσαλονίκη.
1468 Ζόμπα
Η Ζόμπα (Zomba) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,503. Ανακαλύφθηκε το 1938 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ (και, ανεξάρτητα, από τον Γάλλο αστρονόμο Λουί Μπουαγιέ, που παρατηρούσε από το Αλγέρι). Η Ζόμπα πήρε το όνομά της από την ομώνυμη πόλη του Μαλάουι.
Αλέξιος Ραούλ
Βιογραφία
Ως μέλος της παραδοσιακής αριστοκρατίας, ο ίδιος και η οικογένειά του υπέφερε κατά τη βασιλεία τού Θεοδώρου Β΄ Βατάτζη. Ο Θεόδωρος Β΄ προσπάθησε να μειώσει την ισχύ της αριστοκρατίας και την επιρροή της και ευνόησε άνδρες ταπεινής καταγωγής, τους οποίους όρισε στα υψηλότερα κρατικά αξιώματα. Το 1255 ο Αυτοκράτορας αφαίρεσε τον τίτλο τού Αλέξιου και τον έδωσε στον Γεώργιο Μουζάλωνα. Επιπλέον ο Θεόδωρος είχε παντρέψει μια από τις κόρες του Αλέξιου Ραούλ με τον αδελφό τού Γεωργίου, τον Ανδρόνικο Μουζάλωνα, μια πράξη που θεωρήθηκε προσβλητική, δεδομένης της καταγωγής του γαμπρού. Επιπλέον ο Θεόδωρος Β΄ φυλάκισε τους γιους του Αλεξίου.
1468 Ζόμπα
Η μεγάλη εκκεντρότητα της τροχιάς της Ζόμπα έχει ως αποτέλεσμα κατά το περιήλιό της να βρίσκεται σε μικρότερη απόσταση από τον Ήλιο από ό,τι ο πλανήτης Άρης.
Φυσικά χαρακτηριστικά
Η μέση διάμετρος της Ζόμπα εκτιμάται σε 17 περίπου χιλιόμετρα. Η Ζόμπα περιστρέφεται γύρω από τον εαυτό της μία φορά κάθε 2,5 ως 3 ώρες περίπου, μία αρκετά γρήγορη περιστροφή.
Αλέξιος Ραούλ
Πηγές
Αλεξιος Κατηγορία:Βυζαντινοί στρατηγοί Κατηγορία:Βυζαντινοί του 13ου αιώνα
Αεροδρόμιο Κουάτρο ντε Φεβερέιρο
Το Διεθνές Αεροδρόμιο Κουάτρο ντε Φεβερέιρο (Aeroporto Internacional 4 de Fevereiro), είναι το κύριο διεθνές αεροδρόμιο της Ανγκόλας. Βρίσκεται στο νότιο τμήμα της πρωτεύουσας Λουάντα. Το Κουάτρο ντε Φεβερέιρο μεταφράζεται ως 4η Φεβρουαρίου, που είναι σημαντική εθνική εορτή της Ανγκόλας, η οποία σηματοδότησε την έναρξη του ένοπλου αγώνα ενάντια στο πορτογαλικό αποικιακό καθεστώς στις 4 Φεβρουαρίου 1961.
Η κατασκευή του αεροδρομίου ξεκίνησε το 1951, προκειμένου να εξυπηρετήσει την πρωτεύουσα της πρώην Πορτογαλικής Υπερπόντιας Επαρχίας της Ανγκόλας. Εγκαινιάστηκε το 1954, από τον Πρόεδρο της Πορτογαλίας Φρανσίσκο Κραβέιρο Λόπες, προς τιμήν του οποίου το αεροδρόμιο ονομάστηκε Aeroporto Presidente Craveiro Lopes (Αεροδρόμιο του Προέδρου Κραβέιρο Λόπες).
Κατά τον Αύγουστο, τον Σεπτέμβριο και τον Οκτώβριο του 1975, το αεροδρόμιο φιλοξένησε δεκάδες χιλιάδες κυρίως λευκούς Πορτογάλους κατοίκους της Ανγκόλας που διέφευγαν προς τη Λισαβόνα (κατά τη διάρκεια της Επιχείρησης Αερογέφυρα), οι οποίοι παρέμειναν στον χώρο του αεροδρομίου εν αναμονή πτήσεων επαναπατρισμού τις εβδομάδες πριν από την κήρυξη της ανεξαρτησίας της Ανγκόλας.
Μετά την ανεξαρτησία της Ανγκόλας από την Πορτογαλία (τον Νοέμβριο του 1975), το αεροδρόμιο μετονομάστηκε σε Aeroporto Quatro de Fevereiro Internacional (Διεθνές Αεροδρόμιο της 4ης Φεβρουαρίου) για να τιμήσει τα γεγονότα που οδήγησαν στην ανεξαρτησία του κράτους.
Εγκαταστάσεις
Το αεροδρόμιο βρίσκεται σε υψόμετρο 74 μέτρων από την στάθμη της θάλασσας. Διαθέτει δύο ασφαλτοστρωμένους διαδρόμους: τον 05/23 που είναι 3.716 x 45 μ. και τον 07/25 που είναι 2.600 x 60 μ. Από το 2022 το αεροδρόμιο θα αντικατασταθεί από το νέο Διεθνές Αεροδρόμιο της Ανγκόλας. Οι κατασκευαστικές εργασίες έχουν ήδη ξεκινήσει, αλλά αυτά καθυστέρησαν λόγω οικονομικών δυσκολιών εκ μέρους της κυβέρνησης της Ανγκόλας.
Εξωτερικοί σύνδεσμοι
Κουατρο ντε Φεβερειρο
Ηρακλείδης ο Εφέσιος
Ο Ηρακλείδης ο Εφέσιος ήταν αρχαίος Έλληνας ιατρός από την Έφεσο. Δεν υπάρχουν στοιχεία για τη δράση του πλην όμως κρίνεται ότι θα πρέπει να ήταν σπουδαίος από το γεγονός ότι αναφέρεται από τον Ηλιόδωρο σε απόσπασμα έργου του και που περιλαμβάνεται σε έργο του Ορειβασίου της Περγάμου.
Κατηγορία:Αρχαίοι Έλληνες ιατροί Κατηγορία:Αρχαίοι Εφέσιοι
Τζώρτζταουν (Γουιάνα)
Η Τζώρτζταουν (αγγλικά: Georgetown) είναι η πρωτεύουσα της Γουιάνας. Στην απογραφή του 2002 της Γουιάνας είχε πληθυσμό 239.227 κατοίκων και βρίσκεται στην εκβολή του ποταμού Ντεμεράρα, πάνω στον Ατλαντικό Ωκεανό.
Η πόλη ιδρύθηκε το 1781 από τους Βρετανούς και αναπτύχθηκε από τους Γάλλους, όταν πήραν την αποικία στην εξουσία τους το 1782, με το όνομα Nouvelle Ville, αλλά και από τους Ολλανδούς μετά το 1784 με το όνομα Stabroeck. Ονομάστηκε Τζώρτζταουν στις 29 Απριλίου 1812 προς τιμήν του Γεωργίου του Γ' του Ηνωμένου Βασιλείου.
Στο κέντρο της πόλης υπάρχουν αρκετά αποικιακά σπίτια, βαμμένα σε λευκό χρώμα, που της δίνουν χαρακτηριστική εικόνα.
1273 Χέλμα
Η Χέλμα (Helma) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,864. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα μιας γνωστής του Γερμανού αστρονόμου Βέρνερ Σάουμπ.
Φυσικά χαρακτηριστικά
Τα κυρίως φυσικά χαρακτηριστικά της Χέλμα είναι άγνωστα. Η Χέλμα περιστρέφεται γύρω από τον εαυτό της μία φορά κάθε 6 ώρες και 5,1 λεπτά.
Εξωτερικοί σύνδεσμοι
Χελμα
Παγκόσμιο Κορολτάι των Μπασκίρ
Το Παγκόσμιο Κορολτάι των Μπασκίρ (μπασκιρικά: Бөтә донъя башҡорттары ҡоролтайы (конгресы)) είναι η διεθνής Ένωση Δημόσιων Οργανώσεων, που έχει σχεδιαστεί για να αντιμετωπίσει τις προκλήσεις της ενοποίησης, της εθνοτικής και πολιτιστικής ανάπτυξης και της ανανέωσης των Μπασκίρ. Εδρεύει στην Ουφά του Μπασκορτοστάν.
Ιστορία
Οι παραδοσιακοί Μπασκίρ χρησιμοποιούν το κουρουλτάι ή το ιγιίν για αυτοδιοίκηση, όπου συζητούν τα πιο σημαντικά θέματα και τις λύσεις σε πιεστικά προβλήματα που έχουν τις ρίζες τους στο βαθύ παρελθόν. Είναι τεκμηριωμένα γνωστό ότι υπήρχαν Κουρουλτάι από το 1556-1557., όταν υπήρχε το ζήτημα της εθελοντικής ένταξης του Μπασκορτοστάν στη Ρωσία. Μετά τη συμφωνία σχετικά με τους όρους εισόδου στη Ρωσία, τα αποτελέσματά της εγκρίθηκαν από τη γέννηση του ιγίιν.
Μετά από μια σειρά επαναστάσεων των Μπασκίρ, η λύση των οποίων λήφθηκε στο γενικό Κουρουλτάι, η τσαρική κυβέρνηση απαγόρευσε την συγκάλεση του ιγίινι για να τερματιστούν οι αναταραχές στο Μπασκορτοστάν.
Τρίτο Παγκόσμιο Κορολτάι των Μπασκίρ
μικρογραφία|Ο πρόεδρος του Μπασκορτοστάν Ρουστέμ Χαμίτοφ απευθύνεται στο Τέταρτο Παγκόσμιο Κουρουλτάι των Μπασκίρ
Τέταρτο Παγκόσμιο Κορολτάι των Μπασκίρ
Το Τέταρτο Παγκόσμιο Κορολτάι των Μπασκίρ πραγματοποιήθηκε στις 19-21 Νοεμβρίου 2015 στην Ουφά. Στο γεγονός δόθηκε ιδιαίτερη έμφαση στην σημασία της Μπασκιρικής Βικιπαίδειας.
Εξωτερικοί σύνδεσμοι
Κατηγορία:Δημοκρατία του Μπασκορτοστάν
Citroën FAF
Το Citroën FAF ήταν ένα μικρό οικονομικό αυτοκίνητο που παρήχθη από τη γαλλική αυτοκινητοβιομηχανία Citroën, μεταξύ του 1977 και του 1981. Κατασκευαζόταν και επωλείτο σε πολλές αναπτυσσόμενες και τριτοκοσμικές χώρες, με κυριότερο στόχο τις αγορές της Αφρικής.
Κατασκευή
thumb|left|VanClee (Βέλγιο). thumb|left|Το εσωτερικό του VanClee. thumb|left|Το πίσω μέρος του VanClee.
Όπως συνέβη και με το παρόμοιο Citroën Méhari, το FAF βασίστηκε στο Citroën 2CV. Το ακρωνύμιο FAF σημαίνει στα γαλλικά Facile à Fabriquer και Facile à Financer, δηλαδή Εύκολο να κατασκευαστεί και Eύκολο να χρηματοδοτηθεί (προκειμένου να αποκτηθεί). Το αμάξωμα του FAF κατασκευαζόταν από φθηνές σε παραγωγή και τοποθέτηση επίπεδες μεταλλικές επιφάνειες, καταργώντας έτσι την ανάγκη για σύνθετες και ακριβές πρέσες. Εξωτερικά, φαινόταν σαν μια μεταλλική εκδοχή του Méhari, στο οποίο τα εξωτερικά πάνελ ήταν από πλαστικό.
Αντίστοιχα μοντέλα
Σχετικά παρόμοιες κατασκευές χαμηλού κόστους, ήταν το Yagan που κατασκευαζόταν στη Χιλή, το Baby-Brousse που κατασκευαζόταν στην Ακτή Ελεφαντοστού, καθώς και κάποιες ευρωπαϊκές κατασκευές, με σαφώς καλύτερη ποιότητα κατασκευής, όπως το VanClee στο Βέλγιο, το Namco Pony στην Ελλάδα και κάποιες άλλες που παρήχθησαν σε Ισπανία και Πορτογαλία.
Συχνά θεωρείται λανθασμένα ότι βασίζονταν στο FAF, αλλά στην πραγματικότητα όλα τα προαναφερθέντα μοντέλα ήταν εκδοχές που προήλθαν κατευθείαν από το 2CV και όχι «έμμεσα» από το φθηνότερο παράγωγο FAF.
Εξωτερικοί σύνδεσμοι
FAF Κατηγορία:Γαλλικά αυτοκίνητα Κατηγορία:Αυτοκίνητα πόλης
Ηρακλείδης ο Ερυθραίος
Ο Ηρακλείδης ο Ερυθραίος ήταν αρχαίος Έλληνας ιατρός που γεννήθηκε στις Ερυθρές της Ιωνίας και άκμασε περί τον 1ο αίώνα π.Χ.. Αναφέρεται ότι ανήκε στη σχολή του Ηροφίλου και ότι συνέγραψε τρία σημαντικά έργα : Ο Στράβων τον αναφέρει ως «Ηροφίλιον ιατρόν σχολιαστήν του Απολλωνίου του Μυός» και ορισμένοι μελετητές ότι υπήρξε μαθητής του Χρυσέρμου.
Δείτε επίσης
Ηρακλειδης Εφ
Αντίδραση Χεκ
Η αντίδραση Heck (ή Mizoroki - Heck) είναι οργανική χημική αντίδραση σχηματισμού δεσμού άνθρακα-άνθρακα (C-C bond formation). Ονομάστηκε έτσι προς τιμήν των Ρίτσαρντ Χεκ και Τσουτόμου Μιζορόκι. Το 2010 ο Χεκ βραβεύτηκε με Νόμπελ Χημείας για την ανακάλυψη και την ανάπτυξη αυτής της αντίδρασης.
Η μετατροπή των αλκενίων σε βινυλικά προϊόντα σύζευξης C-C με δραστικές ενώσεις του οργανοπαλλαδίου(ΙΙ), γίνονταν παλιότερα με οργανοϋδραργυρικά και κοινά άλατα του Pd2+. Οι βινυλιώσεις αυτές γίνονται σήμερα με καταλυτικές ποσότητες συμπλόκων του παλλαδίου, χωρίς τη χρήση των τοξικών οργανοϋδραργυρικών ενώσεων. Οι εφαρμογές της αντίδρασης Heck ποικίλουν : Παρασκευή υδρογονανθράκων, πολυμερών, βαφών, σύνθεση φυσικών προϊόντων, ολική σύνθεση μορφίνης κλπ. Ο καταλύτης μπορεί να είναι το Pd(PPh3)4, το PdCl2 αλλά και το (CH3COO)2Pd :
center|300px
Κατηγορία:Χημικές αντιδράσεις
Ευαγγελισμός Τεμπών Λάρισας
Ο Ευαγγελισμός Λάρισας (έως το 1928 Χατζηόμπασι) είναι χωριό του δήμου Τεμπών της Περιφερειακής Ενότητας Λάρισας. Σύμφωνα με τα στοιχεία της απογραφής του 2011, ο πληθυσμός του ανέρχεται στους 127 κατοίκους.
Γενικά στοιχεία
Ο Ευαγγελισμός είναι κτισμένος σε υψόμετρο 50 μέτρων, βορειοανατολικά της πρωτεύουσας του νόμου, Λάρισας, σε κοντινή απόσταση από την κοιλάδα των Τεμπών και την οροσειρά της Όσσας. Μέχρι το 1997 αποτελούσε την έδρα της ομώνυμης κοινότητας της επαρχίας Λαρίσης, ενώ στη συνέχεια αποτέλεσε τμήμα του καποδιστριακού δήμου Μακρυχωρίου. Το 2011 υπήχθη στον καλλικρατικό δήμο Τεμπών.
Κατά τις αρχές του 2016 στο Σ.Ε.Α. της περιοχής φιλοξενήθηκαν προσωρινά διερχόμενοι πρόσφυγες από τη Μέση Ανατολή.
Παραπομπές
Κατηγορία:Χωριά του νομού Λάρισας Κατηγορία:Δήμος Τεμπών
Ισλαμικοί Αγώνες Αλληλεγγύης
Ιστορία
Η αρχική ιδέα για τους Αγώνες Αλληλεγγύης προέρχεται από τον Πρίγκιπα Φαιζάλ μπιν Φαχντ μπιν Αμπντουλαζίζ, κατά τη διάρκεια της Τρίτης Ισλαμικής Συνόδου Κορυφής το 1981.  Οι πρώτοι Αγώνες Αλληλεγγύης πραγματοποιήθηκαν το 2005 στη Σαουδική Αραβία και επί του παρόντος συμμετέχουν 57 μέλη του Οργανισμού Ισλαμικής Διάσκεψης. Το 2005, στους αγώνες συμμετείχαν μόνο άνδρες, με 7.000 αθλητές από 54 χώρες που συμμετείχαν σε δεκατρία διαφορετικά αθλήματα. Οι γυναίκες επιτρέπεται τώρα να συμμετέχουν στους αγώνες, αλλά αγωνίζονται σε διαφορετικές ημέρες από τους άνδρες. Οι μη μουσουλμάνοι πολίτες στα κράτη μέλη επιτρέπεται επίσης να συμμετέχουν στους αγώνες. Λέγεται ότι έχουν τους περισσότερους συμμετέχοντες σε ένα αθλητικό γεγονός, εκτός των Ολυμπιακών Αγώνων.
Ένα δεύτερο γεγονός, το οποίο είχε αρχικά προγραμματιστεί να πραγματοποιηθεί τον Οκτώβριο του 2009 στο Ιράν και αργότερα είχε προγραμματιστεί εκ νέου για τον Απρίλιο του 2010, ακυρώθηκε μετά από διαφωνία μεταξύ του Ιράν και του Αραβικού κόσμου σχετικά με τη χρήση του όρου Περσικός Κόλπος στα λογότυπα για τους Αγώνες, καθώς ορισμένες χώρες στον αραβικό κόσμο χρησιμοποιούν τον πλασματικό όρο «Αραβικός Κόλπος» για να αναφερθούν στον Περσικό Κόλπο. Η διαφωνία για το όνομα υπήρξε μια επαναλαμβανόμενη πηγή δυσαρμονίας μεταξύ των αραβικών κρατών και του Ιράν. Η τελευταία έκδοση πραγματοποιήθηκε στο Μπακού, στις 12–22 Μαΐου 2017.
Με το επίπεδο πολιτικού κατακερματισμού, τις ελλείψεις στην οικονομική ανάπτυξη σε πολλές μουσουλμανικές χώρες και το οικονομικό κόστος των αγώνων Ισλαμικής Αλληλεγγύης, η μακροζωία των αγώνων θα είναι μια μεγάλη πρόκληση.
Αθλήματα
27 αθλήματα έχουν παρουσιαστεί στους Αγώνες Ισλαμικής Αλληλεγγύης.
Εξωτερικοί σύνδεσμοι
Κατηγορία:Ισλαμικοί Αγώνες Αλληλεγγύης Κατηγορία:Πολυαθλητικές διοργανώσεις
Τζοβάνι Μπατίστα Οντιέρνα
Ο Τζοβάνι Μπατίστα Οντιέρνα (Giovanni Battista Hodierna, Ραγκούζα, 13 Απριλίου 1597 - Πάλμα ντι Μοντετζάρο, 6 Αυγούστου 1660) ήταν Ιταλός φυσιοδίφης, ιερέας και αστρονόμος, ο οποίος ασχολήθηκε με την οπτική και την βοτανική. Ήταν υποστηρικτής του Γαλιλαίου και θεωρείται στην Ιταλία πρωτοπόρος των φυσικών επιστημών.
Σε νεαρή ηλικία παρατήρησε κομήτες από την γενέτηρά του την Ραγκούζα στη νότια Σικελία. Έγινε ιερέας και δίδαξε Μαθηματικά, ενώ αργότερα ασχολήθηκε συστηματικά με τις αστρονομικές παρατηρήσεις.